Document ID: 32007D0714

DECIZIA NR. 714/2007/CE A PARLAMENTULUI EUROPEAN ȘI A CONSILIULUI
din 20 iunie 2007
de abrogare a Directivei 68/89/CEE a Consiliului de apropiere a legislațiilor statelor membre cu privire la clasificarea lemnului în stare brută
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 95,
având în vedere propunerea Comisiei,
având în vedere avizul Comitetului Economic și Social European (1),
hotărând în conformitate cu procedura prevăzută la articolul 251 din tratat (2),
întrucât:
(1)
Politicile comunitare referitoare la o mai bună legiferare subliniază importanța simplificării legislației naționale și comunitare, un element de maximă importanță pentru îmbunătățirea competitivității întreprinderilor și pentru atingerea obiectivelor Agendei de la Lisabona.
(2)
Metodele de măsurare și de clasificare prevăzute de Directiva 68/89/CEE (3) diferă de metodele de măsurare și de clasificare folosite în general în momentul de față în cadrul tranzacțiilor dintre întreprinderile din sectorul forestier și industriile lemnului și s-a considerat că nu sunt adecvate nevoilor pieței.
(3)
Metodele de măsurare și clasificare prevăzute de Directiva 68/89/CEE nu mai sunt necesare pentru realizarea obiectivelor pieței interne.
(4)
Prin urmare, Directiva 68/89/CEE ar trebui abrogată.
(5)
Ca urmare a abrogării Directivei 68/89/CEE, după 31 decembrie 2008, marca „clasificat CEE” nu mai poate fi folosită în cadrul comercializării, iar dispozițiile de drept intern destinate punerii sale în aplicare trebuie abrogate în consecință, până la 31 decembrie 2008,
ADOPTĂ PREZENTA DECIZIE:
Articolul 1
Directiva 68/89/CEE se abrogă de la data de 31 decembrie 2008.
Articolul 2
Prezenta decizie se adresează statelor membre.
Articolul 3
Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
Adoptată la Strasburg, 20 iunie 2007.

Labels: 7
1
15
11